दुनिया के सोश्ल मीडिया के पाढ़ पढ़ावे वाला ऑर्कुट अब खुद इतिहास बन जाई
दुनिया के सोश्ल मीडिया नेटवर्क के पाढ़ पढ़ावे वाला, ऑर्कुट अब इतिहास में दफन हो जाई। गूगल के आधिकारिक घोषणा के मुताबीक कंपनी एकरा के 30 सितंबर 2014 के बंद क दिही।
हालांकि, 30 सितंबर के ऑर्कुट बंद हो जाई, लेकिन एकर उपयोग करता एकरा बाद भी आपन फोटो अवुरी प्रोफ़ाइल गूगल+ प ट्रान्सफर करे पईहे।
मालूम रहे कि, ऑर्कुट के खरिदला के बाद से गूगल एकरा के साइड प्रोजेक्ट के रूप में विकसित कईले रहे। जेकरा में गूगल के कुछ कर्मचारी अपना कुल वर्किंग टाइम के पांचवा हिस्सा ए प्रोजेक्ट प खर्च कईले रहन।
हालांकि, गूगल खातिर ऑर्कुट कबहु बहुत फायदा के सौदा ना बने सकल, एहीसे कंपनी गूगल+ के रूप में बहुत महत्वकांक्षी योजना के शुरुवात कईलस। लेकिन ऑर्कुट के बंद होखे से दुख कम अचरज ढेर होखता, काहें कि इहे सोश्ल नेटवर्किंग साइट ह जवन दुनिया के सोश्ल नेटवर्क के महत्व समझईले रहे।
आज से ऑर्कुट प नाया रजिस्ट्रेशन बंद हो गईल बा। हालांकि, आज जवन भी लोग ऑर्कुट से जुडल बाड़े उ लोग खातिर इ वैबसाइट समान्य तरीका से काम करी।
गूगल के कहनाम बा कि तीन महिना के समय में लोग अपना अकाउंट के डाटा के एक्सपोर्ट क अपना भीरी राख़ सकेले या अपना ऑर्कुट अकाउंट के गूगल+ अकाउंट में बदल सकेले।
हालांकि, आज एकरा बारे में अवुरी जारा ब्यौरा ना मिले सकल, लेकिन कुल मिलाके ऑर्कुट के बंद भईला से दुख से जादा अचरज होखता, काहें कि गूगल निहन कंपनी बिना फायदा के भी एकरा के चलावे में सक्षम बिया।
bho_Deva bho_Deva bho_Deva bho_Deva bho_Deva bho_Deva bho_Deva bho_Deva